

Republika Hrvatska

Općinski sud u Splitu

Split

Ured predsjednika

Broj: 7 Su-1678/2022-4

Split, 11. listopada 2022.

OBAVIJEST UZ JAVNI NATJEČAJ

Općinskog suda u Splitu 7 Su-1678/2022-3 od 11. listopada 2022.

za radna mjesta

zemljišnoknjižni referent 1 (jedan) izvršitelj/ica

i

administrativni referent – sudski zapisničar 2 (dva) izvršitelja/ice

Sukladno čl. 4. st. Uredbe o raspisivanju i provedbi javnog natječaja i internog

oglasa u državnoj službi (Narodne novine broj 78/2017 i 89/19), obavještavaju se kandidati o

OPISU POSLOVA

Zemljišnoknjižni referent - radi na primanju, rješavanju podnesaka, knjiženju rješenja, izrađuje nacrte rješenja, izdaje zemljišno-knjižne izvatke, daje potrebne upute i savjete strankama u svezi stanja nekretnina u zemljišnim knjigama, vrši otpremu rješenja, radi na osnivanju registra katastarskih čestica i obnavljanju imenika, radi na osnivanju potrebnih novih zemljišnih knjiga, radi na zemljišnoknjižnom ispravnom postupku, te obavlja druge poslove koje odredi voditelj zemljišne knjige, zemljišnoknjižni sudac i predsjednik suda.

Administrativni referent - sudski zapisničar u referadi kroz sustav "e-Spis" obavlja sve tehničke poslove vezane uz sudske spise, obavlja poslove pisanja po diktatu, pisanja i prijepisa sudskih odluka, isprava i poziva na rasprave i ročišta i drugih sudskih akata, obavlja poslove zapisničara na raspravi i van rasprave, sređuje i uvezuje podneske, te obavlja druge odgovarajuće poslove u sudskoj referadi, otprema odluke, pozive i pismena, sastavlja jednostavne dopise. Za svoj rad neposredno je odgovoran upravitelju sudske pisarnice.

PODACIMA O PLAĆI

1. Radno mjesto zemljišnoknjižnog referenta: Članak 9. stavak e., točka 2. Uredbe o nazivima radnih mjesta i koeficijentima složenosti poslova u državnoj službi (»Narodne Novine« 37/01 do 13/22), koja je objavljena na [www.nn.hr](http://www.nn.hr).

2. Radno mjesto administrativnog referenta – sudskog zapisničara: Članak 9. st. 1, podstavka f, radna mjesta III vrste, točka 2. Opći i administrativni poslovi Uredbe o nazivima radnih mjesta i koeficijentima složenosti poslova u državnoj službi (Narodne Novine 37/01 do 13/22), koja je objavljena na www.nn.hr.

NAČINU TESTIRANJA KANDIDATA

1. Zemljišnoknjižni referent:

a) Pismena provjera znanja - Poznavanje ustroja i poslovanja u sudovima Republike Hrvatske -pismeni test - 10 pitanja

b) Razgovor (intervju) kandidata s komisijom za provedbu oglasa koji su zadovoljili na pisanoj provjeri znanja.

2. Administrativni referent – sudski zapisničar:

a) Pismena provjera znanja - Poznavanje ustroja i poslovanja u sudovima Republike Hrvatske -pismeni test- 10 pitanja

b) Testiranje rada na računalu (prijepis i diktat)

c) Razgovor (intervju) kandidata s komisijom za provedbu oglasa koji su zadovoljili na pisanoj provjeri znanja, prijepisu i diktatu.

PRAVNIM IZVORIMA

za pripremu kandidata za testiranje:

1. Zemljišnoknjižni referent:

a) Sudski poslovnik ("Narodne novine" broj 37/14, 49/14, 8/15, 123/15, 45/16, 29/17, 33/17, 34/17 57/17, 101/2018, 119/2018, 81/19 i 128/19, 39/20, 138/20, 147/20, 70/21, 99/21, 145/21 i 23/22) - www.nn.hr

b) Zemljišnoknjižni poslovnik ("Narodne novine" broj 81/97, 109/02, 123/02, 153/02, 14/05, 60/10, 55/13 i 63/19) koji se odnosi na obavljanje poslova zemljišnoknjižnog referenta www.nn.hr

c) Zakon o zemljišnim knjigama ("Narodne novine" broj 63/19) www.nn.hr.

2. Administrativni referent – sudski zapisničar:

- Sudski poslovnik (Narodne novine broj 37/14, 49/14, 8/15, 123/15, 45/16, 29/17, 33/17, 34/17, 57/17, 101/18, 119/2018, 81/19, 128/19, 39/20, 138/20,147/20, 70/21, 99/21, 145/21 i 23/22) - www.nn.hr

- Pravilnik o radu u sustavu eSpis (Narodne novine broj 35/15, 123/15, 45/16, 29/17, 112/17, 119/18, 39/20, 138/20, 70/21 i 99/21, 145/21 i 23/22) – www.nn.hr

- Zakon o sudskim pristojbama (Narodne novine broj 118/18 i 53/19) - www.nn.hr

VRIJEME I MJESTO ODRŽAVANJA TE O SADRŽAJU I NAČINU TESTIRANJA

BIT ĆE OBJAVLJENO NAKNADNO.

OPĆINSKI SUD U SPLITU